Amazon trimite 3.236 de sateliți pe orbită. "Vom pierde cerul".
Amazon a primit aprobare pentru lansarea a 3.236 de sateliţi Kuiper. Sateliţii vor furniza internet wireless, ca şi sateliţii lui Musk. Numărul mare de sateliţi ridică probleme astronomilor.
După ce Elon Musk a început să trimită pe orbită sateliţii Starlink, a venit rândul lui Bezos. Amazon a primit aprobare să lanseze 3.236 sateliţi Kuiper. Ca şi Musk, Bezos vrea să ofere în viitor internet wireless, folosind tehnologiile LTE şi 5G.Cu o investiţie de 10 miliarde de dolari, sateliţi Amazon vor aduce internet în zonele în care infrastructura trerestră e fie foarte slabă, fie inexistentă.Ciudat e că nimeni nu s-a gândit să-i întrebe şi pe astronomi, pentru că 12.000 de sateliţi ai lui Musk, plus cei ai lui Bezos vor aglomera foarte tare cerul.Reacţia astronomilor e foarte tranşantă"Consecinţa este că noi vom pierde cerul. Dar lor nu le pasă dacă oamenii sunt dispuşi să renunţe la cer pentru Wi-Fi", a spus Didier Queloz, laureat al Premiului Nobel."Sateliţii deja strică imaginile şi observaţiile astronomilor şi dacă sunt mai mulţi, bineînteles că vor strica şi mai mult observaţiile. Noi momentan observăm întreg cerul, noi, astronomii, şi cu cât observăm mai mult din cer, cu atât observăm mai mulţi sateliţi peste obiectele noastre", a explicat Adrian Șonka, astronom.